**CLIMES I PAISATGES D’EUROPA I D’ESPANYA (1/3)**

|  |  |
| --- | --- |
| **PAISATGES DE LES ZONES CLIMÀTIQUES DE LA TERRA** | **PAISATGES DE CLIMES CÀLIDS**• **Situats entre els tròpics** de Càncer i Capricorn. Els principals són tres:– **Selva**: situada a la zona de clima equatorial, amb temperatures altes (uns 25⁰) i pluges abundants tot l’any; vegetació exuberant, amb grans boscos.– **Sabana**: situada a la zona de clima tropical, amb temperatures altes tot l’any i pluges abundants a l’estiu; vegetació principal, herbes altes. – **Desert**: clima desèrtic i molt sec, amb calor de dia i fred de nit; vegetació escassa. |
| **PAISATGES DE CLIMES TEMPERATS**• Són propis de l’àrea entre les zones càlides i les fredes. Els principals són tres: **oceànic o atlàntic**, **mediterrani** i **continental**.• Tenen temperatures i pluges moderades, i quatre estacions ben diferenciades: hivern (influència de la massa d’aire polar), estiu (influència de la massa d’aire càlid) i dues estacions intermèdies (primavera i tardor). |
| **PAISATGES DE CLIMES FREDS**• Són propis de les zones polars dels dos hemisferis (l’Àrtic i l’Antàrtida) i a les serralades més altes de la Terra. Els principals són dos: **polar** i **d’alta muntanya**.• Tenen temperatures baixes i pluges escasses, vegetació escassíssima i poca població. |
| **CLIMES I PAISATGES D’EUROPA** | **EL CONTINENT EUROPEU** | • Europa és una **gran península** a l’oest d’Àsia (Euràsia), **envoltada de mar**; limita amb l’oceà Glacial Àrtic (nord), l’oceà Atlàntic (oest) i el mar Mediterrani (sud).• Comparativament amb altres és un **continent petit**. |
| **DIVERSITAT DE CLIMES I DE PAISATGES A EUROPA** | • Gran **varietat de climes i de paisatges** degut a:– **Latitud**: al nord clima polar i al sud mediterrani, passant per la diversitat de les zones temperades. Clar predomini de climes temperats.– **Influència del mar**: suavitza les temperatures i provoca precipitacions abundants. Europa rep la influència marítima de l’Atlàntic i del Mediterrani.– **Relleu**: de les planes humides es passa a les altes serralades que aïllen l’interior. El predomini de terres planes a la cara occidental afavoreix l’entrada d’aire humit i de pluges. |
| **ELS PAISATGES TEMPERATS D’EUROPA** | • Els paisatges d’Europa es corresponen amb els **climes temperats** i amb els **climes freds**.• **Cinc tipus diferents de paisatges**:**1. Oceànic o atlàntic**: a les costes occidentals d’Europa; clima suau i humit; temperatures moderades i pluges abundants pels vents de procedència atlàntica; hi trobem boscos de fulla caduca (roures, faigs i castanyers) i amb prats.**2.** **Mediterrani**: a les costes del sud d’Europa; clima calorós i sec; estius calorosos i secs, hiverns no massa freds, i pluges abundants a primavera i tardor; hi trobem boscos de fulla perenne (alzines i pins), garrigues i estepes.**3.** **Continental**: a l’interior; temperatures molt contrastades, altes a l’estiu i fredes a l’hivern i més rigoroses cap a l’est; precipitacions sobretot a l’estiu; hi trobem boscos d’avets i de bedolls (taigà), boscos caducifolis i estepes. **4.** **Polar**: al nord d’Europa; clima rigorós i fred; a l’estiu, amb el desglaç, hi creixen arbustos i herbes (tundra).**5.** **D’alta muntanya**: a les serralades altes; clima fred; vegetació distribuïda en pisos altitudinals. |
| **VEGETACIÓ I FAUNA D’EUROPA** | • La **vegetació** és diversa; hi trobem tundra , diversos tipus de bosc, estepa i espècies de muntanya. A molts llocs la vegetació ha desaparegut degut a la intensa acció humana.• La **fauna** també s’ha modificat per la intervenció humana: els grans mamífers (ós, llop, ant...) s’han reduït notablement. |

**CLIMES I PAISATGES D’EUROPA I D’ESPANYA (2/3)**

|  |  |  |
| --- | --- | --- |
| **CLIMES I PAISATGES D’ESPANYA** | **CARACTERÍSTIQUES CLIMÀTIQUES DE LA PENÍNSULA IBÈRICA** | • La **majoria dels climes d’Espanya**, llevat del clima subtropical a les Canàries i el de muntanya, **són temperats**.• Els **climes** de la Península Ibèrica (oceànic, mediterrani i mediterrani continentalitzat) són **lleugerament diferents als mateixos climes europeus**, per les causes següents:– **Situació geogràfica** de la Península, que es troba més a prop de la zona tropical que de la polar. La latitud és important.– **Influència marítima** a tota la perifèria i **disposició del relleu** que aïlla l’interior.– **Altitud** mitjana considerable. |
| **GRAN DIVERSITAT DE CLIMES** | • Els **climes** que trobem a Espanya són:– **Clima oceànic o atlàntic**: franja estreta del nord de la Península.– **Clima mediterrani**: al llarg franja costanera a l’est i sud peninsular i a les Balears.– **Clima mediterrani continentalitzat**: zona central peninsular. – **Clima de muntanya**: a les serralades.– **Clima subtropical**: a les Canàries. |
| **PAISATGES D’ESPANYA** | • Els **paisatges** que trobem a Espanya són:**1.** **Paisatge oceànic o atlàntic**: abundància de prats on pastura el bestiar boví; població dispersa en pobles petits i cases de pagès.**2.** **Paisatge mediterrani**: molt poblat per un poblament tant concentrat com dispers; a l’interior camps de conreus de secà, i a la costa, de regadiu o d’hivernacle.**3.** **Paisatge d’interior**: planes extenses on es practica la ramaderia extensiva i l’agricultura de secà o de regadiu; els boscos quasi han desaparegut; població concentrada en pobles grans.**4.** **Paisatge d’alta muntanya**: poc poblat i comunicacions dificultades per l’orografia.**5.** **Paisatge canari**: excepte als cims, molt humanitzat; terres de pastura i de conreu en terrasses, *enarenados* i *jables*, i també ciutats i infraestructura urbana. |
| **PAISATGES DE L’ESPANYA OCEÀNICA O ATLÀNTICA** | **CLIMA I VEGETACIÓ** | • Paisatges del **nord i nord-oest de la Península**.• **Clima**: sota la **influència atlàntica**, amb estius frescos (no se superen els 20⁰) i hiverns suaus (al voltant dels 10⁰), i pluges freqüents i abundants tot l’any.• **Vegetació**: són característics els **boscos de fulla caduca** (roures, faigs, castanyers...), que han estat substituïts per pins i eucaliptus. A llocs desboscats hi ha **prats naturals**, on pastura el bestiar vacú. |
| **POBLAMENT** | • A la **costa** es concentren majoria de les vies de comunicació i les ciutats i els ports principals.• Les **ciutats** es dediquen sobretot a la indústria i als serveis. Als **pobles** creix la importància del turisme.• La **població rural** habita **dispersa** en cases de pagès, poblets petits o caseríos. |
| **PAISATGES DE L’ESPANYA MEDITERRÀNIA** | **CLIMA I VEGETACIÓ** | • Paisatges de l’**est i sud de la Península** i les **illes Balears**.• **Clima**: **mediterrani**, amb estius calorosos i hiverns suaus. Hi ha sequera a l’estiu i pluges torrencials a la tardor.• **Vegetació**: l’originària eren **boscos d’alzines i d’alzines sureres**, que han estat substituïts per **pinedes**. Abunda la muntanya baixa o **garriga** (matolls) i, a les àrees més seques, l’**estepa**. |
| **POBLAMENT** | • **Zona molt poblada**. La població es concentra en ciutats i pobles grans, amb una xarxa de comunicacions moderna.• **Zones rurals**, **hàbitat dispers**, sobretot on predomina el regadiu.• Destaca el **turisme**, però el gran nombre de construccions turístiques ha causat la **degradació del paisatge de la costa**. |

**CLIMES I PAISATGES D’EUROPA I D’ESPANYA (3/3)**

|  |  |  |
| --- | --- | --- |
| **PAISATGES DE L’ESPANYA INTERIOR** | **CLIMA I VEGETACIÓ** | • Paisatges de la **Meseta, Extremadura, Depressió de l’Ebre i interior d’Andalusia**.• **Clima**: **mediterrani amb tendència continental**, amb estius secs i calorosos i hiverns freds, i precipitacions escasses per la llunyania del mar i la disposició del relleu.• **Vegetació**: adaptada als hiverns durs, destaquen les **deveses** (amb alzines) i les **pinedes**, i grans extensions seques amb una **estepa** molt pobra. |
| **POBLAMENT** | • Territori pla i **poc poblat**. La facilitat de les comunicacions ha permès la indústria i els serveis a les **ciutats** sobretot.• **Hàbitat rural** concentrat en **pobles petits o mitjans**. A Andalusia, també poblament dispers en **cortijos**. Moltes **zones rurals** s’han **despoblat** i s’ha envellit la població; algunes s’han revitalitzat pel **turisme rural**. |
| **PAISATGES D’ALTA MUNTANYA** | **CLIMA I VEGETACIÓ** | • Paisatges dels cims de les **serralades més altes**: Pirineus, Serralada Cantàbrica, Sistema Central, Sistema Ibèric i Serralades Bètiques.• **Clima**: **d’alta muntanya**, amb hiverns llargs i freds i estius frescos i curts, i precipitacions abundants, en forma de neu a l’hivern.• **Vegetació**: es troba **escalonada en pisos altitudinals** (les temperatures i pluges de muntanya varien segons l’altitud). De baix cap a dalt, hi trobem successivament boscos mediterranis, boscos caducifolis, boscos de coníferes, landes (matolls) i prats. |
| **POBLAMENT** | • A causa del relleu abrupte, **zones poc poblades** i comunicacions difícils. **Població dispersa** en cases de pagès o petits pobles disseminats pel territori.• Principals **activitats econòmiques**: ramaderia, explotació forestal i turisme. |
| **PAISATGE DE LES ILLES CANÀRIES** | **CLIMA I VEGETACIÓ** | • Paisatge propi de les **illes Canàries**, dominat per elements relacionats amb el seu **origen volcànic**.• **Clima**: **subtropical àrid**, amb temperatures altes tot l’any i pluges escasses i irregulars. L’escassetat de precipitacions i el tipus de sòls volcànics, explica l’**absència de rius**.• **Vegetació**: **poc abundant**, per la sequedat del clima, però té un gran nombre d’**espècies endèmiques** (pròpies de les Canàries). |
| **POBLAMENT** | • Poblament **concentrat sobretot a la costa**, amb bones vies de comunicació. Hi trobem des de pobles petits fins a grans ciutats.• **Hàbitat rural** en petits pobles, en forma dispersa o concentrada, i és el més nombrós.• El **turisme** és l’activitat econòmica principals de les illes i ha afavorit el creixement de moltes ciutats i pobles canaris. |